Source: https://www.notiansvoice.gr/%CE%BF%CE%B1%CE%B5%CE%B4-%CF%84%CE%BF-%CE%BD%CE%AD%CE%BF-%CE%BC%CE%BF%CE%BD%CF%84%CE%AD%CE%BB%CE%BF-%CF%80%CE%BF%CE%BB%CE%B9%CF%84%CE%B9%CE%BA%CF%8E%CE%BD-%CE%B1%CF%80%CE%B1%CF%83%CF%87%CF%8C%CE%BB/
Timestamp: 2019-03-22 18:28:40+00:00
Document Index: 30021918

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Το νέο μοντέλο Πολιτικών Απασχόλησης θα εφαρμοστεί στην Ελλάδα | Notians Voice - H Φωνή Των Νοτίων Προαστίων
Ξεκινάνε οι εφαρμογές καταπολέμησης κουνουπιών σε Βάρη – Βούλα – Βουλιαγμένη
Έρχεται νωρίτερα η φορολογική δήλωση ο ΕΝΦΙΑ αλλά και οι συμψηφισμοί!
Στις 9 Μαρτίου ο Δήμος Βάρης Βούλας Βουλιαγμένης γιορτάζει τη γυναίκα
ΟΑΕΔ: Το νέο μοντέλο Πολιτικών Απασχόλησης θα εφαρμοστεί στην Ελλάδα
27/11/2018 Notians Voice 0 Comment ΟΑΕΔ
Ο Οργανισμός Απασχόλησης Εργατικού Δυναμικού (ΟΑΕΔ) καλείται να διαδραματίσει κεντρικό ρόλο στην υλοποίηση του ανοιχτού πλαισίου ενεργητικών πολιτικών και ως προς τα δύο σκέλη του νέου μοντέλου, της παροχής προγραμμάτων ενεργητικής πολιτικής και της τοποθέτησης των ανέργων σε αυτά» δηλώνει στη συνέντευξη που παραχώρησε στο Αθηναϊκό-Μακεδονικό Πρακτορείο Ειδήσεων η διοικήτρια του ΟΑΕΔ Μαρία Καραμεσίνη.
Όπως αναφέρει, το νέο μοντέλο Ενεργητικών Πολιτικών Απασχόλησης (ΕΠΑ) θα δοκιμαστεί για πρώτη φορά στο Θριάσιο Πεδίο από το Κέντρο Προώθησης της Απασχόλησης (ΚΠΑ) του ΟΑΕΔ στην Ελευσίνα.
Παράλληλα, η διοικήτρια του ΟΑΕΔ επισημαίνει ότι η εκπαίδευση των εργασιακών συμβούλων του Οργανισμού σε νέα εργαλεία και μεθόδους συμβουλευτικής ανέργων, η πρόσληψη μεγάλου αριθμού νέων εργασιακών συμβούλων, μέσω ΑΣΕΠ, η διάκριση μεταξύ συμβούλων αναζητούντων εργασία και συμβούλων εργοδοτών, η σύσταση και λειτουργία της Μονάδας Μεγάλων Εργοδοτών και η υιοθέτηση για πρώτη φορά μίας στρατηγικής προσέγγισης των επιχειρήσεων, είναι οι σημαντικότερες από αυτές τις αλλαγές, των οποίων η υλοποίηση και ολοκλήρωση θα οδηγήσει τον ΟΑΕΔ σε μία νέα εποχή. Τονίζει δε ότι στο πιλοτικό πρόγραμμα της Ελευσίνας θα δοκιμαστούν όλες οι αλλαγές του προγράμματος αναδιοργάνωσης του ΟΑΕΔ μαζί με τον επανασχεδιασμό των προγραμμάτων απασχόλησης και κατάρτισης σε ανοιχτό πλαίσιο, σύμφωνα με το νέο μοντέλο ενεργητικών πολιτικών.
Σε ερώτηση του ΑΠΕ-ΜΠΕ σχετικά με την ανεργία, η κ. Καραμεσίνη απαντά ότι, από το 2017, η οικονομία έχει μπει σε αναπτυξιακή τροχιά και προϊόντος του χρόνου ανεβάζει ταχύτητα. «Οι προβλέψεις για την ανάπτυξη, σύμφωνα με τον προϋπολογισμό του κράτους για το 2019, που συζητείται στη Βουλή, είναι για φέτος 2,1% και για του χρόνου 2,5%. Μία επιτάχυνση της οικονομικής μεγέθυνσης θα συμπαρασύρει τον ρυθμό δημιουργίας νέων θέσεων εργασίας είτε σε υπάρχουσες είτε σε νεοϊδρυόμενες επιχειρήσεις. Εάν επιβεβαιωθεί, εκτιμώ ότι η ανεργία μπορεί να πέσει του χρόνου και χαμηλότερα του 18,1%, που είναι η εκτίμηση της εισηγητικής έκθεσης του προϋπολογισμού, από 19,6% που θα κλείσει φέτος σε ετήσια βάση» υπογραμμίζει η διοικήτρια του Οργανισμού, σημειώνοντας ότι το υπουργείο Εργασίας και ο ΟΑΕΔ επιδιώκουν σταθερά με τις παρεμβάσεις τους να συμβάλουν στην ταχύτερη δυνατή αποκλιμάκωση της ανεργίας.
← Αναρτήθηκαν τα τέλη κυκλοφορίας 2019 – Δείτε πώς θα τα εκτυπώσετε
Επιστημονική θεωρία υποστηρίζει ότι ο εγκέφαλος των νεκρών συνεχίζει να λειτουργεί μετά θάνατον →
ΣΟΚ στους Αγίους Αναργύρους – Ληστές έβαλαν φωτιά σε 60χρονο
03/06/2018 Notians Voice 0
Άλλη μία νύχτα αγωνίας στην Κεφαλονιά – Δύο ενεργά μέτωπα
18/08/2017 Notians Voice 0
Ξεκινάνε οι εφαρμογές καταπολέμησης κουνουπιών σε Βάρη – Βούλα – Βουλιαγμένη 13/03/2019
Έρχεται νωρίτερα η φορολογική δήλωση ο ΕΝΦΙΑ αλλά και οι συμψηφισμοί! 05/03/2019
Κτηματολόγιο: Κινδυνεύουν 40.000 ακίνητα – Σε ποιες περιοχές λήγει η προθεσμία για δηλώσεις το α’ εξάμηνο του 2019 05/03/2019
Στις 9 Μαρτίου ο Δήμος Βάρης Βούλας Βουλιαγμένης γιορτάζει τη γυναίκα 02/03/2019
Συγκλονίζουν οι αποκαλύψεις για το μωρό που κάηκε στη Βάρκιζα – Το είχε αφήσει έξι ώρες ολομόναχο 01/03/2019